— У маскоўскім Вышэйшым інстытуце эканомікі тры гадзіны вучоныя засыпалі мяне пытаннямі не толькі па тэме кандыдацкай дысертацыі, прысвечанай сістэме кіравання народнай гаспадаркай СССР. Пры абвяшчэнні вынікаў пачуў, што ўсе 16 членаў камісіі станоўча ацанілі абарону. Не вытрымаў і запытаў, чаму так доўга мучылі пытаннямі. Аказалася, цікава было слухаць мае разважанні, якія ўзбагацяць тэарэтычныя лекцыі для студэнцтва маскоўскіх вышэйшых навучальных устаноў.